დაბაკნეთი

დაბაკნეთი — სოფელი საქართველოში, სამხრეთ ოსეთის დროებითი ადმინისტრაციულ-ტერიტორიული ერთეულის ახალგორის მუნიციპალიტეტში (ცხრაძმის ადმინისტრაციული ერთეული). მდებარეობს ალევის ქედის დასავლეთ კალთაზე, მდინარე ცხრაძმულის (ქსნის მარცხენა შენაკადი) მარცხენა მხარეს, ზღვის დონიდან 1400 მეტრზე, ახალგორიდან დაშორებულია 31 კმ-ით.

 ისტორია 
წყაროებში პირველად მოხსენიებულია XV საუკუნის I ნახევარში. 1922-1990 შედიოდა სამხრეთ ოსეთის ავტონომიურ ოლქში, შემდეგ — მცხეთა-მთიანეთის მხარის ახალგორის რაიონში (2006 წლიდან მუნიციპალიტეტი). 2008 წლიდან ოკუპირებულია რუსეთის ფედერაციის მიერ. ცხინვალის რეჟიმის მიერ სოფელი ისტორიული სახელის ნაცვლად იწოდება „ბაშართად“. 

კულტურული მემკვიდრეობა
 დაბაკნეთის ეკლესია 
 დაბაკნეთის ეკლესია (გარდამავალი ხანა)
 დაბაკნეთის ამაღლების სამონასტრო კომპლექსი
 დაბაკნეთის წმინდა გიორგის ეკლესია
 დაბაკნეთის წმინდა მარიამის ნაეკლესიარი
 დაბაკნეთის ყველაწმინდის ეკლესია
 დაბაკნეთის ზურგიანი კოშკი

დემოგრაფია
2002 წლის აღწერის მონაცემებით სოფელში ცხოვრობდა 29 ადამიანი,საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II 2015 წელს ოკუპაციის პირობებში ჩატარებული აღწერით — 6.Итоги всеобщей переписи населения Республики Южная Осетия 2015 года / Ответственные за выпуск: И. Р. Тибилов, Т. В. Базаев, Р. Р. Зассеева, М. Э. Пухаева, А. В. Сиукаева, М. Х. Гучмазова. — Цхинвал: Управление государственной статистики Республики Южная Осетия, 2016.

 ლიტერატურა 

სქოლიო

კატეგორია:ახალგორის მუნიციპალიტეტის სოფლები